ভারতীয়দের ফাস্টফুডের তালিকায় মোমো অনেকদিনই জায়গা করে নিয়েছে। আদপে তিব্বতি এই খাবার ইতিমধ্যেই রসনা তৃপ্তিতে সকলের মন জয় করে নিয়েছে। সারা ভারত জুড়েই এখন নানা ধরণের মোমো বাজার মাতাচ্ছে। এবার সেই সবরকম মোমো মিলবে এক ছাদের তলায়। দিল্লির আনসল প্লাজায় আগামী শনিবার থেকে শুরু হচ্ছে মোমো উৎসব। উৎসবের মরসুমে সপ্তাহান্তে মোমো উৎসব ঘিরে ইতিমধ্যেই রাজধানীতে উত্তাপ চড়তে শুরু করেছে।